b'\n_START_ARTICLE_\nTepe-Sialk\n_START_SECTION_\nZgodovina\n_START_PARAGRAPH_\nZigurat v Sialku je bil zgrajen okoli leta 3000 pred na\xc5\xa1im \xc5\xa1tetjem. Skupna \xc5\xa1tudija, ki so jo izvedli Iranska organizacija za kulturno dedi\xc5\xa1\xc4\x8dino, Louvre in Institut Francais de Recherche en Iran je potrdila tudi starej\xc5\xa1a naselja na obmo\xc4\x8dju Sialka iz 5500 - 6000 pred na\xc5\xa1im \xc5\xa1tetjem._NEWLINE_Domnevajo, da je Sialk in celotno obmo\xc4\x8dje okoli njega nastal kot posledica nedotaknjenih velikih vodnih virov, ki so aktualni \xc5\xa1e danes. Cheshmeh ye Soleiman (" Salomonov vodnjak") je vir vode za to podro\xc4\x8dje iz bli\xc5\xbenjih hribov \xc5\xbee tiso\xc4\x8de let. Vrtovi Fin, zgrajeni v svoji sedanji obliki v 17. stoletju, so priljubljena turisti\xc4\x8dna atrakcija. Tukaj so kralji safavidske dinastije pre\xc5\xbeivljali po\xc4\x8ditnice stran od svojih glavnih mest. Prav tako je tukaj pokopan Piruz Nahavandi (Abu-Lu\'lu\'ah), perzijski morilec kalifa Umarja. Vsi ti ostanki se nahajajo na istem mestu, kjer je Sialk.\n_START_SECTION_\nArheologija\n_START_PARAGRAPH_\nTepe Sialk je bil izkopan v treh sezonah (1933, 1934 in 1937). Izkopavanja je izvedla skupina, ki jo je vodil Roman Ghirshman.  \xc5\xa0tudije, povezane s posamezno lokacijo so vodili D.E. McCown, Y. Majidzadeh, and P. Amieh. _NEWLINE_Izkopavanja so se ponovno ve\xc4\x8d sezon odvijala med letoma 1999 in 2004 z ekipo iz University of Pennsylvania in Iransko organizacijo za kulturno dedi\xc5\xa1\xc4\x8dino, pod vodstvom Sadegh Malek Shahmirzadija. _NEWLINE_Artefakti iz prvega obdobja izkopavanj so kon\xc4\x8dali ve\xc4\x8dinoma v Louvru, nekateri pa v Britanskem muzeju v Londonu, Metropolitan Museum of Art v New Yorku in Narodnem muzeju Irana ter pri zasebnih zbirateljih._NEWLINE_Ti artefakti sestavljalo nekaj zelo fino poslikane keramike.'